จงสรุปบทความ  วิจัยอังกฤษเผย พนักงาน 1 ใน 3 แอบใช้ AI ทำงาน
Advertising Week Europe ได้มอบหมายให้ Cint แพลตฟอร์มรวบรวมข้อมูลดิจิทัลได้ทำการสำรวจคน 1,000 คนที่มีช่วงอายุระหว่าง 16-79 ในสหราชอาณาจักรในวันที่ 2-4 พฤษภาคม พบว่า กว่า 1 ใน 3 ของพนักงานทุกช่วงวัยใช้ AI ช่วยทำงานแต่ไม่กล้าบอกหัวหน้างาน

ความเกรงกลัวที่จะบอกหัวหน้างานเป็นเรื่องร้ายแรงของคนรุ่นใหม่มากกว่า โดยในกลุ่ม Gen Z มีคน 42% และกลุ่ม Gen Y มี 40% ที่ไม่กล้าบอกหัวหน้าว่าตนเองใช้ AI ช่วยทำงาน

สัดส่วนของพนักงานที่มีประสบการณ์ทำงานเกิน 15 ปีที่ไม่เคยใช้ AI มาก่อนมีอยู่ 69% ขณะที่พนักงานที่มีประสบการณ์ในโลกการทำงานต่ำกว่า 15 ปีมีเพียง 62% ที่ไม่เคยใช้ AI มาก่อนทำให้พอสรุปกว้าง ๆ ได้ว่าคนรุ่นใหม่เปิดรับเทคโนโลยีและมีแนวโน้มที่จะใช้ AI ในการทำงานมากกว่าคนรุ่นก่อนหน้า

สาเหตุที่พนักงานไม่กล้าบอกหัวหน้างานเองหรือแม้แต่บริษัทส่วนหนึ่งมาจากบริษัทไม่ได้กำหนดแบบแผนและขอบเขตการใช้ AI เอาไว้ บริษัท 2 ใน 3 ไม่มีนโยบายการใช้ AI อย่างชัดเจนและทำให้พนักงานเกิดคำถามค้างคาใจว่าพวกเขาใช้ AI ได้หรือไม่
พนักงานในสายเทคโนโลยีและการเงินมีแนวโน้มที่จะนำ AI มาใช้กับการทำงานและได้รับคำแนะนำเรื่องขอบเขตการใช้จากนายจ้างมากกว่า ในทางกลับกัน สายงานด้านการแพทย์ การศึกษา การค้าปลีก การท่องเที่ยวและโรงแรมกลับไม่ได้ปรับตัวอย่างรวดเร็วเท่าในการรองรับ AI

Ruth Mortimer ประธาน Advertising Week Europe เผยว่า ท่ามกลางสถานการณ์เศรษฐกิจที่แปรปรวน ผู้คนต่างกลัวว่าจะถูกปลดออกจากงานเป็นทุนเดิมอยู่แล้ว การจะถามหัวหน้าว่าตนเองสามารถใช้ AI ทำงานได้หรือไม่นั้นเลยกลายเป็นเรื่องยากและสุ่มเสี่ยงที่จะทำให้บริษัทมองว่าหาก AI ทำงานได้ก็ไม่ต้องใช้คนอีกต่อไป
การสำรวจคน 1,000 คนที่มีช่วงอายุระหว่าง 16-79 บว่า กว่า 1 ใน 3 ของพนักงานทุกช่วงวัยใช้ AI ช่วยทำงานแต่ไม่กล้าบอกหัวหน้างาน โดยในกลุ่ม Gen Z มีคน 42% และกลุ่ม Gen Y มี 40% ที่ไม่กล้าบอกหัวหน้าว่าตนเองใช้ AI ช่วยทำงาน คนรุ่นใหม่เปิดรับเทคโนโลยีและมีแนวโน้มที่จะใช้ AI ในการทำงานมากกว่าคนรุ่นก่อนหน้า
สาเหตุที่พนักงานไม่กล้าบอกมาจาก บริษัทไม่ได้กำหนดแบบแผนและขอบเขตการใช้ AI  บริษัท 2 ใน 3 ไม่มีนโยบายการใช้ AI อย่างชัดเจน ทำให้ไม่มั่นใจว่าสามารถใช้ได้หรือไม่

สายงานด้านการแพทย์ การศึกษา การค้าปลีก การท่องเที่ยวและโรงแรมกลับไม่ได้ปรับตัวอย่างรวดเร็วเท่าในการรองรับ AI
Ruth Mortimer ประธาน Advertising Week Europe เผยว่า  ในสถานการณ์เศรษฐกิจที่แปรปรวน เป็นเรื่องเสี่ยงหากบริษัทมองว่าหาก AI ทำงานได้ก็ไม่ต้องใช้คนอีกต่อไป
1.เทคโนโลยีทางการเงิน & การเงินดิจิทัล